काठमाडौँ, चैत १७ गते । नेपाल दूरसञ्चार प्राधिकरणले ‘इन्टरनेसनल गल्र्स इन आइसिटी (इन्फरमेसन एन्ड कम्युनिकेसन टेक्निक्स) डे २०१६’को अवसर पारेर अन्तरक्रिया कार्यक्रम गरेको छ ।
महिलालाई सूचना तथा सञ्चार प्रविधिबारे जानकारी दिन मङ्गलबार यहाँ आयोजित अन्तरक्रियामा सहभागीले प्रविधिको प्रयोगमा महिला पछि परेकाले रोजगारीको अवसरबाट समेत वञ्चित हुनु परेको बताउनुभयो । सरकारी निकायमा महिला सहभागिता बढाउनुपर्नेमा जोड दिँदै उहाँहरुले यसका लागि दुर्गम क्षेत्रलगायत सबै क्षेत्रका महिलालाई सञ्चार प्रविधि जानकार बनाउनुपर्ने औँल्याउनुभयो ।
सूचना तथा प्रविधि सङ्घ, नेपालका अध्यक्ष दामोदर पौडेलले महिलालाई सीप सिकाउँदै काम गर्न सजिलो छ भन्ने आत्मबल बढाउनुपर्ने बताउनुभयो । दूरसञ्चार प्राधिकरणमा कार्यरत कर्मचारी सुनिता पाण्डेले प्रविधि नजान्ने महिलालाई लक्षित गरेर दिवस मनाएको जानकारी दिँदै महिलाको सूचना प्रविधिमा पहुँच नभएसम्म लैङ्गिक समानता असम्भव रहेको बताउनुभयो ।
सूचना प्रविधि (आइटी) विद्यार्थी विद्या श्रेष्ठले सूचना प्रविधिसम्बन्धी कलेजमा छात्राको सङ्ख्या बढाउनुपर्नेमा जोड दिँदै उनीहरुलाई दिइने छात्रवृत्तिसमेत बढाउनुपर्ने बताउनुभयो । रासस
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
टीकाबहादुर बस्नेत, दाङ, कार्तिक २७ गते । अर्थमन्त्री कृष्णबहादुर महराले राजनीतिक सहमतिका आधारमा संविधान संशोधन हुने बताउनुभएको छ ।
प्रेस सेन्टर दाङले शनिबार दाङको तुलसीपुरमा आयोजना गरेको पत्रकार सम्मेलनमा बोल्दै अर्थमन्त्री महराले सहमतिका लागि सत्ता पक्षीय र प्रतिपक्ष दलहरुसँग छलफल थालिएकाले अबको केही दिनभित्रै संविधान संशोधन हुने बताउनुभएको हो । संविधान संशोधनका लागि सरकारले गृहकार्य थालेको भन्दै अर्थमन्त्री महराले संविधान कार्यान्वयनका लागि संशोधन अनिवार्य भएको बताउनुभयो ।
‘अबको केही दिनभित्रै संविधान संशोधन हुन्छ । सरकारले संविधान संशोधनको प्रक्रिया थालिसकेको छ । सिमाङ्कनको प्रस्ताव गरेका छौं ’, अर्थमन्त्री महराले भन्नुभयो, ‘राजनीतिक सहमतिका लागि सरकारले पहल थालिसकेको छ । प्रधानमन्त्री ज्यूले सत्ता पक्षीय र प्रतिपक्ष दलहरुसँग छलफलको प्रारम्भर गरिसक्नुभएको छ । अबको केही दिनभित्रै संविधान संशोधन हुन्छ ।’
सरकारको पहिलो काम संविधान कार्यान्वयन भएको भन्दै उहाँले दलहरुका बीचमा सहमति कायम नहुँदा संविधान कार्यान्वयन गर्न कठिनाई उत्पन्न भएको बताउनुभयो । भारतीय नोटमा कडाई भएपछि नेपाली अर्थतन्त्रमा गम्भीर असर परेको भन्दै अर्थमन्त्री महराले सरकारले भारतीय नोट साट्ने व्यवस्था मिलाउने तयारी गरेको बताउनुभयो ।
‘भारतीय ५०० र १००० का नोट नसाट्ने भारत सरकारले निर्णय गरेपछि त्यसको असर नेपाली अर्थतन्त्रमा परेको छ’, अर्थमन्त्री महराले भन्नुभयो, ‘सरकारले नेपाली व्यापारीहरुसँग भएको भारतीय रकम साट्ने व्यवस्था मिलाउँदै छ । जसका लागि राष्ट्रबैंकले प्रक्रियाको थालनी गर्दैछ ।’
अर्को एक प्रसंगमा बोल्दै अर्थमन्त्री महराले लोकमान प्रकरणको निर्णय संसदले गर्न बताउनुभयो । महाअभियोग प्रस्ताव संसदमा दर्ता भइसकेकाले यस बारेमा सरकारले कुनै प्रतिक्रिया नदिने भन्दै उहाँले सांसदहरुले उचित निर्णय गर्ने बिश्वास व्यक्त गर्नुभयो ।
सात प्रदेशको केन्द्र तोक्ने तयारी भइरहेको भन्दै उहाँले भन्नुभयो, ‘प्रदेशस्तरमा उच्च अदालत स्थापना गरिसकेपछि अब सरकारले केही दिनमै प्रदेशको केन्द्र तोक्ने तयारी गरिरहेको छ । केन्द्र तोक्दा भोलिको सम्भावना हेरेर केन्द्र तोक्छौं ।’
विगत सात वर्षदेखि कर दिवस मनाइँदै आइएको छ, यस वर्ष खास नयाँपन के छ ? कर दिवस नयाँ कुरा होइन । कर दिवसबाट नयाँ के अपेक्षा गर्छौं त्यो विषय हो । हामी अहिले निजी क्षेत्रमैत्री...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी